UDHËZIM
Nr. 1, datë 17.4.2025

PËR DISA NDRYSHIME NË UDHËZIMIN NR. 4, DATË 31.12.2020, “MBI KRITERET DHE PROCEDURËN PËR CERTIFIKIMIN E OPERATORËVE TË TURIZMIT DETAR”, I NDRYSHUAR

Në zbatim të nenit 102, pika 4, të Kushtetutës së Republikës së Shqipërisë, dhe pikës 3, të nenit 5, të ligjit nr. 43, datë 27.4.2020, “Për aktivitetet e turizmit detar”, i ndryshuar,

UDHËZOJ:

Në udhëzimin nr. 4, datë 31.12.2020, të ministrit të Turizmit dhe Mjedisit, “Mbi kriteret dhe procedurën për certifikimin e operatorëve të turizmit detar”, i ndryshuar, bëhen ndryshimet si më poshtë vijon:
1. Shkronja “a”, e pikës 1, të kreut II, shfuqizohet.
2. Në kreun III, bëhen ndryshimet si më poshtë:
a) në shkronjën “b”, të pikës 1, fjalët “numrin e licencës” shfuqizohen.
b) në shkronjën “b”, të pikës 2, fjalët “fotokopje të licencës XIII.1.B dhe..” shfuqizohen.
3. Shkronja “b”, e pikës 2, të kreut V, shfuqizohet. 
4. Te kërkesa për pajisjen me certifikatë “operator i turizmit detar”, bashkëlidhur udhëzimit bëhen ndryshimet si më poshtë:
a) në seksionin “A”, fjalët “numri i licencës”, shfuqizohen;
[bookmark: _GoBack]b) në shkronjën “a”, të seksionit “C”, fjalët “fotokopje të licencës XIII.1.B dhe..” shfuqizohen.
Ky udhëzim hyn në fuqi menjëherë dhe publikohet në Fletoren Zyrtare. 

